Stacey Jones

## Stacey Doris Jones

Merch Kath a'r diweddar Dyff Jones. Chwaer Mark. Cyn-wraig i Hywel Llywelyn a Dave Marshall.

Yn 1993 y symudodd Stacey i Gwmderi gyda gweddill ei theulu. 'Roedd hi'n amlwg o'r dechrau fod Stacey yn wahanol iawn i weddill y teulu. 'Roedd Stacey'n llwyddo'n academaidd yn yr ysgol a hynny, yn fwy na dim, fagodd ddiddordeb Hywel Llywelyn ynddi.

#### **Gadael cartref**

Wedi i Mark ddod allan o'r carchar yn 1994 cychwynodd guro ei fam a'i chwaer. Pan adawodd Kath gartre oherwydd ymddygiad Mark arhosodd Stacey ar ôl a symudodd i fyw i Lys Helyg at Doreen Bevan.

Roedd Llys Helyg yn gartref sefydlog i Stacey ond nid oedd Doreen yn gyfforddys am berthynas y ferch ifanc a'i cyn athro.

Pan dorodd Stacey reolau'r tŷ a gwahaodd Hywel draw un noson pan oedd Doreen i fod allan penderfynodd Doreen nad oedd ganddi'r engi i barhau i gymryd pobol ifanc i mewn i'w chartref. Gofynnodd i Stacey chwilio am rywle arall i fyw.

Penderfynnodd Hywel a Stacey a phriododd y ddau ychydig ddyddiau cyn Nadolig 1994.

#### **Kath yn dwyn**

Yn dilyn marwolaeth tad Hywel Dan Llywelyn yn 1995 bu iddo ef a Stacey etifeddu swm sylweddol o arian ac roedd Kath yn benederfynol o gael ei siar. Llwyddodd i gael tair mil gan y cwpwl priod a oedd yn teimlo drosti gan fod Mark yn y carchar ond nid oedd yn ddigon i Kath.

Cychwynodd weithio fel glanhawraig i'w merch ac manteisiodd ar y cyfle i chwilio drwy eu papurau ariannol. Daeth ar draws gerdyn banc a'r rhif pin a cychwynodd gymryd arian allan o'r twll yn y wal bob wythnos.

Aeth gam yn bellach pan chwalodd y fflat a'i wneud iddo edrych fel bod rhywun wedi torri i mewn a dwyn y cerdyn banc ac manion eraill o'r fflat. Talodd am noson mewn gwesty moethus gyda'r arian. Alibi Kath oedd ei bod wedi mynd i ymweld Dyff yn y carchar ond cychwynodd Hywel ei amau wedi i Denzil ac Eileen ddatgelu eu bod wedi ei gweld yn yr ardal ar ddiwrnod y lladrad.

Ceisiodd Hywel a Stacey ddal Kath allan drwy adael y cerdyn banc newydd yn y fflat pan oedd Kath yno yn glanhau a'i dilyn i'r banc er mwyn ei dal yn dwyn. Wedi ei gwynebu doedd dim edifar ar Kath, ac gyda Hywel yn gyndyn o alw'r heddlu er mwyn osgoi sgandal cafodd Kath get awe hefo'i dwyn. Gydag ychydig filoedd o'u cyfrif banc nhw yn ei phoced, trodd ei chefn ar Gwmderi am gyfnod.

#### **Hywel a Rachel**

Wedi darganfod llun o Hywel a Dr Rachel Price gyda’i gilydd daeth **Stacey** yn amheus iawn o natur eu perthynas. Daeth i ddeall fod Rachel a Hywel wedi bod yn gariadon tra yn y coleg a bod Hywel wedi gofyn i Rachel gaw’r peth yn gyfrinach rhag Stacey er bod pethau wedi hen orffen rhyngddynt.

Cyfaddefodd Rachel y cyfan wrth Stacey a daeth y ddwy yn rywfaint o ffrindiau, Rachel yn barod i gynnig clust i wrando ar broblemau Stacey.

Cychwynnodd berthynas suro tra bod Stacey yn adolygu am ei arholiadau lefel A. Cychwynnodd Hywel ei thanseilio, gwneud iddi amau ei hun a gwneud iddi gwestiynu ei dewis o fynd i Gaerdydd i'r coleg.

Datgelodd Rachel fod ei pherthynas hithau a Hywel wedi dod i ben am ei ansicrwydd pan fod Rachel yn perfformio yn well nag ef yn academaidd, patrwm a oedd yn bosib yn ailadrodd.

Ar yr un cyfnod datgelodd Hywel wrth Rachel ei fod dal yn magu teimladau tuag ati. Cynigiodd adael Stacey ac ail-afael yn eu perthynas ond nid oedd gan Rachel unrhyw ddiddordeb.

Wrth i Stacey ag yna Kath dyfu yn fwy amheus o berthynas y ddau daeth y cyfan allan i’r agored. Gwadodd Rachel fod ganddi unrhyw deimladau at Hywel a bod dim byd am ddigwydd rhwng y ddau a phenderfynodd Hywel a Stacey roi cyfle arall ar bethau.

#### **Erthyliad**

Yn dilyn ei arholiadau Lefel A daeth Stacey i wybod ei bod hi'n feichiog. A hithau a'i brwd ar fynd i'r coleg yng Nghaerdydd yn yr Hydref trodd at Dr Rachel Price i gael cyngor ynglŷn ag erthylu'r babi.

Pan rannodd y newyddion a Hywel roedd wrth ei fodd hefo'r syniad o gael teulu bach ac roedd wedi synnu a'i frifo gyda bwriad Stacey o gael erthyliad. Llwyddodd i'w darbwyllo rhag gwneud penderfyniad yn syth ond wedi i Hywel rannu'n newyddion a Dyff ar gamgymeriad o fewn dim daeth y teulu i gyd i wybod.

Rhannodd Stacey ei gofidiau gyda'i mam a roddodd ei chefnogaeth iddi i fynd ymlaen a'r erthyliad os na dyna oedd ei dymuniad ond roedd ymateb Dyff yn lawer mwy beirniadol. Rhybuddiodd ei ferch y byddai eu perthynas drosodd os byddai'n mynd ymlaen a'r erthyliad.

Yn y pendraw cytunodd Stacey i ohirio ei chwrs yn y brifysgol am flwyddyn er mwyn magu'r plentyn.

Rhai wythnosau yn ddiweddarach yn ystod dadl gyda Dr Rachel Price datgelodd hithau'r gwir fod Hywel wedi cynnig gadael Stacey i gychwyn bywyd newydd gyda hi. Cadarnhaodd Hywel gyhuddiad Rachel ond er iddo erfyn ar Stacey ei fod yn edifar a'i fod yn ei charu penderfynodd hithau bod eu priodas drosodd â'i bod am fynd ymlaen a chael erthyliad.

Er i Doreen Bevan geisio ei gorau i'w darbwyllo a gwneud yn siŵr fod Hywel yn gwybod beth oedd yn mynd ymlaen doedd dim newid ar feddwl Stacey. Aeth ymlaen a'r erthyliad ar ddiwedd mis Awst.

#### **Bygythiadau Steadman**

Yn mis Medi cychwynnodd Stacey yn y brifysgol yng Nghaerdydd. Y bwriad oedd y byddai hi’n treulio’r wythnos yn aros yn y neuaddau ac yn mynychu darlithoedd cyn dychwelyd at Hywel yng Nghwmderi ar y penwythnosau.

Roedd yr wythnosau cyntaf yn llwyddiant ond o fewn dipyn teimlai Stacey ei bod hi’n colli allan ar hwyl y brifysgol.

Yn y cyfamser roedd bygythiadau Ron Steadman, dihiryn oedd yn delio mewn cyffuriau a ceir wedi ei dwyn yn y carchar ar sail dystiolaeth Mark yn llwyddo i gael effaith ar deulu'r Jonesys. Er mwyn rhoi pwysau arno i beidio tystio cychwynnodd rhai o'r dynion oedd yn gweithio i Steadman ddilyn Mark a'i fygwth. Gymaint fu'r peryg i fywyd Mark fu'n rhaid iddo adael Cwmderi am gyfnod.

Wedi Mark adael trodd dynion Steadman eu golygon at weddill y teulu. Cafodd Kath ei herywgipio tra ar ei rownd bost a'i thaflu i gefn fan er mwyn codi ofn arni a derbyniodd Stacey fygythiadau ar ei char y tu allan i'r coleg yn Nghaerdydd.

Er mwyn dod a'r sefyllfa i ben penderfynodd Dyff fynd i ymweld â Steadman yn y carchar. Llwydodd Dyff i recordio bygythiadau Ron yn erbyn ei deulu a daeth i gytundeb gyda Ron y bydd y bygythiadau yn dod i ben neu byddai Dyff yn rhannu'r recordiad gyda'r heddlu a sicrhau cyfnod hirach yn y carchar i Steadman.

#### **Y coleg yn Nghaerdydd**

Yn y coleg daeth Stacey o dan bwysau gan ei ffrindiau Llinos a Cai Rossiter i aros yng Nghaerdydd ar gyfer barti un penwythnos a dwedodd gwyddau wrth Hywel i gyfiawnhau pam nad oedd yn dod adref. Pan ddaeth Hywel i wybod y gwir am gelwydd Stacey cychwynnodd deimlo’n genfigennus ac yn ddrwgdybus o’i pherthynas hi a Cai.

Roedd gan Stacey le i amau Hywel hefyd. Yn chwilio am ffordd i ddial ar ei gwr Ieuan Griffiths roeddHazel wedi dangos diddordeb yn Hywel a chynigiodd y dylai’r ddau gynnig cysur i’w gilydd. Ar ôl derbyn galwad od gan Hazel cychwynnodd Stacey amau Hywel hefyd.

Dipyn wrth dipyn daeth y cwpwl i dderbyn nad oedden nhw’n caru ei gilydd bellach. Wedi treulio un Nadolig olaf gyda’i gilydd cytunodd y ddau i wahanu er mawr siom i Dyff.

Dychwelodd Stacey i Gaerdydd ble daeth yn amlwg ei bod wedi bod yn cael perthynas gyda Cai y tu ôl i gefn Hywel ers rai wythnosau. Bron i Hywel eu dal pan ddaeth i ymweld â Stacey heb wahoddiad ar nos galan ond diolch i feddwl chwim Llinos llwyddodd hithau i daflu llwch i’w lygaid.

#### **Dychwelyd i Gwmderi**

Yn 1999 dychwelodd Stacey o Gaerdydd er mwyn paratoi ar gyfer ei harholiadau gradd ond daeth yn amlwg nad oedd gan Stacey unrhyw arholiadau a chyfaddefodd ei bod wedi gadael y coleg ers dwy flynedd.

Bu hefyd yn allweddol wrth achub busnes ei mam a'i thad yn y Deri a bu'n gefn mawr i'w mam yn sgîl marwolaeth Dyff.

#### **Teyrngarwch i'r teulu?**

Yn dilyn ei phriodas ddadleuol a Dave Marshall (a oedd yn gysylltiedig a marwolaeth Dyff) gorfodir Stacey i wneud dewisiadau anodd rhwng ei theulu a'i theyrngarwch i'w gwr sy'n troi mewn cylchoedd tywyll a dinistriol.

Bu Stacey'n byw bywyd bras ar ôl cael ei chicio allan o'r Deri gan Diane. Roedd ganddi hi a Dave gartrefi moethus yn marina Abertawe ac uwch y clwb nos yn Llanelli.

#### **Tro ar ei byd**

Daeth tro ar ei byd pan gafodd Marshall ei ddal wedi i Steffan Humphries ddweud wrth yr heddlu am eu dêl cyffuriau.

#### **Ffoi am Iwerddon**

Doedd y carchar ddim yn brofiad da i Marshall. Gyda'r carcharorion eraill yn ymwybodol ei fod wedi cyd-weithio a'r heddlu daeth i gredu fod ei fywyd mewn peryg. Bu ymbil ei gyfreithiwr Mair James am help ond doedd neb yn ei goelio tan fod pethau'n rhy hwyr. Ymosodwyd arno yn ddifrifol tra yn y gawod a chafodd niwed mawr i'w ysgyfaint.

Yn dilyn llawdriniaeth achubwyd ei fywyd ond roedd ei sefyllfa dal i fod yn ddifrifol. Llwyddodd Mair gael gafael ar Stacey a ddaeth yn syth o Sbaen at ochor ei gwr er waetha’r ffaith eu bod wedi gwahanu. Yn raddol bu i sefyllfa Marshall wella a meddalodd agwedd Stacey tuag ato, ond wrth iddo obeithio ailgynnau fflam eu priodas bu'n rhaid i Stacey ei siomi a datgan ei bwriad i ddychwelyd i Sbaen. Wedi i iechyd Marshall waethygu eto fodd bynnag aros yng Nghwmderi wnaeth Stacey a parhau i fod yn ymwelydd cyson wrth iddo wella.

Yn y cyfamser gwelodd Hywel Llywelyn gyfle yn sefyllfa Marshall, ei fryd ar brynu’r clwb. Wedi nifer o ddigwyddiadau gan gynnwys lladrad a thân yn yr adeilad daeth i'r casgliad byddai gwerthu'r busnes yn gwneud bywyd yn haws. Doedd gan Stacey ddim bwriad gwerthu i Hywel ond llwyddodd ef a Steffan Humphries gael eu gafael ar y les drwy gael Marshall i werthu i Donna yn gyntaf cyn iddi hithau basio'r les ymlaen. Daeth hefyd i'r amlwg mai Steffan oedd yn gyfrifol am gychwyn y tân.

Wrth i Marshall barhau i wella cychwynnodd roi cynllwyn at ei gilydd i ffoi o'r ysbyty. Gan boeni bod dau ymgais eisoes wedi bod i geisio'i ladd doedd dim bwriad ganddo ddychwelyd i'r carchar. Darganfuwyd Dr Llywelyn bod Marshall wedi bod yn gofyn am dabledi cysgu ond wedi bod yn cadw yn gyfrinachol yn hytrach na'u cymryd, gan wneud i'r doctoriaid boeni ei bod yn bwriadu llad ei hun. Hyn oedd i sbardun i Stacey gytuno helpu iddo ddianc.

Rhoddodd y ddau eu cynllwyn ar waith ond ar y diwrnod bu i nifer o bethau fynd o'i le ar ôl i ddynion Marshall dynnu allan funud olaf. Bu'n rhaid i Stacey fynd ar ei gliniau ac erfyn am help Diane Francis i dynnu sylw'r heddlu yn yr ysbyty er i hynny olygu gorfod ymestyn les Diane yn y Deri. Er waetha'r newidiadau munud olaf llwyddodd y cynllwyn a gadawodd Marshall yr ysbyty trwy allanfa dân ac i mewn i gar oedd yn disgwyl amdano.

Yn ddiweddarach ar ôl cyfnod yn cuddio mewn hen dy fferm gadawodd yng nghefn lori am Iwerddon gan adael Stacey gydag addewid y bydden nhw yn ôl gyda'i gilydd rhyw ddydd.

#### **Ail-gysylltu yn Iwerddon**

Gyda'r bwriad o ail-gysylltu a'i gwr Dave Marshall bu i Stacey a'i mam drefnu i fynd ar drip i Iwerddon. Yn ddiarwybod iddynt fodd bynnag roeddynt yn cael eu dilyn.

Er bod Kath yn grediniol y byddai'n ymuno a Stacey i gwrdd â Marshall nid dyna oedd bwriad ei merch. Ceisiai Stacey golli ei mam sawl gwaith ond yn ofer. Dim nes iddynt gyrraedd yn ôl i'r gwesty llwyddai Stacey i sleifio allan tra bod ei mam yn y bath. Wrth i Stacey fynd am gartref Marshall mewn tacsi doedd dim clem ganddi fod rhywun yn ei dilyn. Yn ffodus collodd ei olwg ar y car wrth iddo gael yn sownd tu ôl i dractor.

Wrth i Marshall a Stacey ail-gysylltu rhannodd wrth sut oedd wedi bod yn byw dan nifer o enwau gwahanol ers ffoi i Iwerddon,  John Thompson y diweddaraf ohonynt. Rhannai Stacey am ei bwriad i aros yn Iwerddon yn barhaol gydag ef.

Diolch i borthor y gwesty cafodd Kath afael ar y cyfeiriad gafodd Stacey ei chymryd. Y tro yma roedd y dyn yn fwy llwyddiannus yn ei dilyn a daeth i ddarganfod cuddfan Marshall.

Wrth i Kath wynebu'r cwpwl cychwynnodd y dyn saethu arnynt. Llwyddodd i Marshall saethu yn ôl a'i ladd ond rhaid oedd gyrru Stacey a Kath ymaith ar unwaith ac i'r cwpl wahanu unwaith eto.

Roedd amser dipyn mwy difyr ar y gorwel i Stacey wrth iddi ddechrau dod i adnabod un o adar brith newydd y pentref yn well-sef Brandon Monk. Dechreuodd Stacey gael ychydig o hwyl yng nghwmni Brandon ond surodd pethau rhyw gymaint pan ddarganfu Stacey fod Brandon wedi bod yn cysgu gyda Kath hefyd! Serch hynny, roedd Stacey'n fwy na pharod i weld Brandon yn achlysurol.